CELEX: 62022CN0042
Language: bg
Date: 2022-01-19 00:00:00
Title: Дело C-42/22: Преюдициално запитване от Supremo Tribunal Administrativo (Португалия), постъпило на 19 януари 2022 г. — Global, Companhia de Seguros SA/Autoridade Tributária e Aduaneira

25.4.2022   
            
            
               BG
            
            
               Официален вестник на Европейския съюз
            
            
               C 171/17
            
         
      Преюдициално запитване от Supremo Tribunal Administrativo (Португалия), постъпило на 19 януари 2022 г. — Global, Companhia de Seguros SA/Autoridade Tributária e Aduaneira
      (Дело C-42/22)
      (2022/C 171/21)
      Език на производството: португалски
      
         Запитваща юрисдикция
      
      Supremo Tribunal Administrativo
      
         Страни в главното производство
      
      
         Жалбоподател: Global, Companhia de Seguros SA
      
         Ответник: Autoridade Tributária e Aduaneira
      
         Преюдициални въпроси
      
      
                  1.
               
               
                  Трябва ли член 13, параграф 1, част Б, буква а) от Шеста директива за ДДС (1) и съответно действащият член 135, параграф 1, буква а) от Директивата за ДДС (2) да се тълкуват в смисъл, че понятието „застрахователни и презастрахователни сделки“ включва, за целите на освобождаването от ДДС, свързани или допълнителни дейности като придобиването и продажбата на вторични суровини от претърпели произшествие превозни средства?
               
            
                  2.
               
               
                  Трябва ли член 13, параграф 1, част Б, буква в) от Шеста директива и съответно приетият впоследствие член 136, буква а) от Директивата за ДДС да се тълкуват в смисъл, че придобиването и продажбата на вторични суровини от претърпели произшествие превозни средства се считат за свързани изключително с освободен от данъчно облагане субект, тъй като тези стоки не са породили право на приспадане на ДДС?
               
            
                  3.
               
               
                  Противоречи ли на принципа на неутралност на ДДС неосвобождаването от ДДС на продажбата на вторични суровини от претърпели произшествие превозни средства от застрахователи, когато не е възникнало право на приспадане на ДДС?
               
            
         (1)  Шеста директива 77/388/ЕИО на Съвета от 17 май 1977 година за хармонизирането на законодателствата на държавите членки, свързани с данъците върху оборота — Обща система на данъка върху добавената стойност: единна данъчна основа (ОВ L 145, 1977 г., стр. 1).
      
         (2)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, 2006 г., стр. 1; Специално издание на български език, 2007 г., глава 9, том 3, стр. 7).